# name
Jardins per a la salut: aprenentatge servei a botànica farmacèutica

# metadata.dc.description.abstract[].value
L'Oficina de Seguretat, Salut i Medi Ambient (OSSMA) de la UB ha iniciat ja fa uns anys el programa “Racons Verds” amb l’esperit d’apropar més el jardí al seu entorn social i territorial i aprofitar el seu potencial en la promoció de la salut. Amb aquesta voluntat, va crear diferents itineraris dins el jardí Ferran Soldevila de l’Edifici Històric de la UB que és un espai poc conegut per al públic en general, tot i que disposa d’una enorme riquesa vegetal. El programa “Racons verds” va permetre identificar totes les espècies remarcables a través plafons on s’indica nom científic i procedència i crear una web per a fer-ne una visita virtual.  
El GIBAF (Grup d’Innovació docent en Botànica Aplicada a les ciències Farmacèutiques) ha endegat diferents projectes dins del Programa de Millora i Innovació Docent (PMID) de la Universitat de Barcelona per tal d’estudiar les potencialitats de produir materials en obert pels propis estudiants (sempre, però, amb orientació del professor) de manera cooperativa i a través d’eines col·laboratives d’àmplia disponibilitat. En aquest marc cal inscriure el projecte “Jardins per a la Salut” -i la seva renovació- com a activitat docent complementària de l’assignatura de Botànica Farmacèutica de 1er  curs de l’ensenyament de Farmàcia i, durant la renovació dins l'assignatura de Plantes Medicinals, Etnobotànica i Bioprospecció. Però més enllà de que l’activitat fos només una eina d’avaluació, també s’ha pretès motivar els estudiants a través del retorn de part del seu esforç a la societat mitjançant el que actualment es coneix com a “Aprenentatge Servei” (APS) com a projecte formatiu amb utilitat social. Aquest ús social es manifestaria deixant disponible finalment el treball dels estudiants (un cop validat pel professorat implicat) per a poder ser consultable a través d’una Web pública amb la possibilitat de poder-ho fer in-situ en el propi jardí mitjançant codis QR amb un smartphone.

# metadata.dc.rights[].value
cc-by-nc-nd (c) Simon Pallisé et al., 2016

# metadata.dc.title[].value
Jardins per a la salut: aprenentatge servei a botànica farmacèutica

# metadata.dc.title.alternative[].value
Informe final del PID 2014-PID-UB/054 (renovació)